armvectores/hy_wikipedia_2023 huggingface dataset:
Պահանջվում է միլիոնատեր

«Պահանջվում է միլիոնատեր», ռեժիսոր Դավիթ Բաբախանյանի 2010 թվականին նկարահանած կատակերգությունը։ Գլխավոր դերակատարներն են Հովհաննես Ազոյանը և Անի Երանյանը։
Ֆիլմի պրեմիերան կայացել է 2010 թվականի դեկտեմբերի 9-ին Երևանում։ Ֆիլմը նկարահանել է Շարմ Հոլդինգը։


== Սյուժե ==
Ֆիլմի գլխավոր հերոսը Տիգրանն է։ Նա աշխատում է ծաղիկների առաքման ծառայությունում։ Եվ անընդհատ պարտություններ է կրում անձնական կյանքում։ Նա շատ ամաչկոտ է և կոմպլեքսավորված։ Աղջիկների հետ հարաբերություններ ստեղծելու ցանկացած փորձ պսակվում է անհաջողությամբ։
Տիգրանի եղբայրը՝ Էմիլը, անում է ամեն հնարավոր բան, որպեսզի օգնի իր զարմիկին՝ հարթելու անձնական կյանքը։
Միևնույն ժամանակ Երևան, որտեղ տեղի են ունենում ֆիլմի գործողությունները, գալիս է մոսկովյան միլիարդատեր Փառոյանի որդին՝ Տիգրանը։ Նա պատրաստվում է մեկնել Հայաստան, գտնել իր իրական սերը և ամուսնանալ հայուհու հետ։
Իրադարձությունների բերմամբ երկու Տիգրանները «փոխվում են տեղերով»...


== Ստեղծագործական կազմ ==


=== Նկարահանող խումբ ===
Ռեժիսոր՝ Դավիթ Բաբախանյան
Սցենարի հեղինակ՝ Դավիթ Բաբախանյան, Աշոտ Աբրահամյան, Ռուբեն Ջաղինյան
Պրոդյուսերներ՝ Ռուբեն Ջաղինյան, Արմեն Համբարձումյան
Կոմպոզիտորներ՝ Միշո, DJ Սերժո
Օպերատոր՝ Վազգեն Մուրադյան


=== Դերակատարներ ===


== Ծանոթագրություններ ==


== Արտաքին հղումներ ==
Ֆիլմի մասին http://sharmpictures.am կայքում Archived 2018-09-05 at the Wayback Machine.
«Պահանջվում է միլիոնատեր» ֆիլմը IMDB կայքում
«Պահանջվում է միլիոնատեր» ֆիլմը KINOPOISK կայքում
«Պահանջվում է միլիոնատեր». Ֆիլմ ֆիլմի մասին
Ալլա Տեր-Հակոբյան

Ալլա Կոնստանտինի Տեր-Հակոբյան (փետրվարի 25, 1940(1940-02-25), Լենինգրադ, ՌԽՖՍՀ, ԽՍՀՄ), հայ բանաստեղծուհի, թարգմանչուհի, ԽՍՀՄ գրողների միության անդամ 1968 թվականից։


== Կենսագրություն ==
Ալլա Տեր-Հակոբյանը ծնվել է 1940 թվականի փետրվարի 25-ին, Լենինգրադում, ինժեներների ընտանիքում։ Միջնակարգ կրթությունն ստացել է Երևանում։ Առաջին բանաստեղծությունները գրել է 12 տարեկան հասակում, տպագրվել են, երբ Ալլա Տեր-Հակոբյանը 14 տարեկան էր։ 1962 թվականին ավարտել է Երևանի պետական համալսարանի բանասիրական ֆակուլտետի ռուսաց լեզվի և գրականության բաժինը։ 1965 թվականին դարձել է Լենինգրադի հեռուստատեսության կազմակերպած բանաստեղծության մրցանակաբաշխության դափնեկիր։ 1968-1971 թվականներին աշխատել է «Լիտերատուրնայա Արմենիա» ամսագրում որպես գրական աշխատող։ 1973-1975 թվականներին սովորել է Մոսկվայի Մաքսիմ Գորկու անվան գրականության ինստիտուտի գրական բարձրագույն դասընթացներում։
Ռուսերեն լույս են տեսել նրա «Թռչնադրոմ» (Երևան, 1967), «Տաճարներ» (Երևան,1970), «Զարդանախշ» (Երևան,1973), «Մանուշակագույն եղունգ» (Երևան, 1978), «Ձկան համաստեղություն» (Երևան,1979) բանաստեղծությունների ժողովածուները։ Նրա թարգմանությամբ (հայերենից) ռուսերեն լույս են տեսել Մուշեղ Գալշոյանի «Բովտուն» (Մոսկվա, 1977), «Արևմտահայ պոեզիայից» (Երևան,1979), Լևոն Շանթի «Հին աստվածներ» (Երևան, 1979), Վարդգես Պետրոսյանի «Դեղատուն Անի» (Մոսկվա, 1979, գրքի մեջ մտնում են «Վերջին ուսուցիչը» և պատմվածքներ)։ 1977 թվականին Երևանի հեռուստատեսությամբ բեմադրվել է նրա «Այու ծաղիկը» դրաման (փոքրիկների համար)։ Ալլա Տեր-Հակոբյանի սցենարով նկարահանվել են «Պինգվին Վինը» և «Ոչ ճիշտ արտահայտություն» մուլտֆիլմերը։


== Երկեր ==


== Ծանոթագրություններ ==


== Արտաքին հղումներ ==
Творчество Аллы Тер-Акопян
Вакансия поэта: Неюбилейные заметки по поводу 70-летия Аллы Тер-Акопян
Խեսուս Դատոլո

Խեսուս Ալբերտո Դատոլո (իսպ.՝ Jesús Alberto Dátolo, մայիսի 19, 1984(1984-05-19), Carlos Spegazzini, Ezeiza Partido, Բուենոս Այրես, Արգենտինա), արգենտինացի ֆուտբոլիստ, «Բանֆիլդ» ակումբի կիսապաշտպան։


== Ակումբային գործունեություն ==
Խեսուս Դատոլոն իր պրոֆեսիոնալ ֆուտբոլային կարիերան սկսել է 2000 թվականին՝ արգենտինական «Կանյուելաս» ակումբում։ 2002 թվականին տեղափոխվել է «Բանֆիլդ» ակումբ, իսկ հիմնական կազմում առաջին անգամ խաղադաշտ է դուրս եկել 2005 թվականին։ 2006 թվականի կեսերին դարձել է «Բոկա Խունիորս» ակումբի ֆուտբոլիստ։ 2009 թվականին տեղափոխվել է իտալական «Նապոլի»։ 2011 թվականին հանդես է եկել «Էսպանյոլ» ակումբում, իսկ 2012 թվականի սկզբին տեղափոխվել է «Ինտերնասյոնալ», որտեղ համալրել է ակումբում հանդես եկող արգենտինացիների շարքը (Գինյասու, Դ'Ալեսսանդրո, Բոլատտի)։
Դատոլոն առաջին անգամ Արգենտինայի հավաքականի խաղին մասնակցել է Ռուսաստանի դեմ ընկերական խաղում, որը կայացել է Մոսկվայում՝ 2009 թվականի օգոստոսի 12-ին։ Այդ խաղում նրան հաջողվել է դառնալ գոլի հեղինակ՝ դաշտ դուրս գալուց 20 րոպե հետո։
Պաշտոնական խաղերում առաջին գոլը Դատոլոն խփել է Բրազիլիայի դեմ խաղում, որն ավարտվել է Արգենտինայի պարտությամբ՝ 1։3 հաշվով։


== Նվաճումներ ==
Արգենտինայի չեմպիոն (4)՝ Կլաուսուրա 2005, Ապերտուրա 2006 Կլաուրսուրա 2007, Կլաուրսուրա 2008
Բրազիլիայի փոխչեմպիոն (1)՝ 2015
Հունաստանի փոխչեմպիոն (1)՝ 2009/10
Ռուի Գրանգի դու Սուլ նահանգի չեմպիոն (2)՝ 2012, 2013
Մինաս Ժերայս նահանգի չեմպիոն (2)՝ 2015,2016
Բրազիլիայի գավաթակիր (1)՝ 2014
Բրազիլիայի գավաթի եզրափակչի մասնակից (1)՝ 2016


== Անձնական կյանք ==
«Romeo Mag» ամսագրում հրապարակվել էր Խեսուս Դատոլոյի ֆոտոշարքը։ Այդ պատճառով 2010 թվականի հունվարի 5-ին «Նապոլի» ակումբի ղեկավարները ֆուտբոլիստին տուգանք են նշանակել, քանի որ իրենց կարծիքով այդ պատկերները կարող էին ազդել ակումբի խաղացողի կերպարի վրա։


== Ծանոթագրություններ ==
Դոնչինո

Դոնչինո (ուկրաիներեն՝ Дончине), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Դոնչինո գյուղում բնակվում էր 91 մարդ։ Բնակավայրը զբաղեցնում է 1298 կմ² տարածք։ Բնակչության խտությունը կազմում էր 70,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժատեի

Ժատեի  (պորտ.՝   Jateí), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 4.021 մարդ՝ 2020 թվականի տվյալներով։ Գրավում է 1 927,966 կմ2 տարածք։ Բնակչության խտությունը կազմում է՝ 1,7 մարդ/կմ2։
Համայնքի սահմաններում է ընկած 1998 թվականին հիմնադրված, Rio Ivinhema անվանումը կրող պետական ազգային պարկի ընդհանուր 73.345 հեկտար տարածքի 57%-ը։


== Պատմություն ==
Քաղաքը հիմնադրվել է 1963 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 55.961.155,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 15.202,70 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,715 (տվյալները ՄԱԿ-ի զարգացման ծրագրի)։


== Ծանոթագրություններ ==
Բոտար

Բոտար (ուկրաիներեն՝ Ботар, հունգ.՝ Batár), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Բոտար գյուղում բնակվում էր 924 մարդ։ Բնակավայրը զբաղեցնում է 2802 կմ² տարածք։ Բնակչության խտությունը կազմում էր 0,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուար (գետ)

Անվան այլ կիրառումների համար տե՛ս՝ Լուար (այլ կիրառումներ)Լուար կամ Լուարա (ֆր.՝ Loire), Ֆրանսիայի ամենաերկար գետն է (1012 կմ)։ Սկիզբ է առնում Սեվեններից։ Մինչև Ալեի գետաբերանը ունի լեռնային բնույթ, ապա հոսում է Լուարայի դաշտով, թափվում Բիսկայան ծոցը։ Հիմնական վտակներն են Շերը, Վիենը, Սարտը։ Նավարկելի է մինչև Ռուան քաղաքը, մատչելի է ծովային նավերի համար (գետաբերանից 543 կմ) մինչև Նանտ քաղաքը։
Ջրանցքներով միացած է Սեն, Սոն և Հռենոս գետերին։ Լուարայի ափին են Ռուան, Նեվեր, Օռլեան, Տուր, Նանտ քաղաքները։


== Անվանում ==
Մեր թվարկության սահմանագծում կոչվել է Liger․ հնդեվրոպական Lig «հոսել, վազել» հիմքից։ Անվանման ժամանակակից՝ Լուար ձևը հնչյունափոխությունների արդյունք է։


== Աղբյուրներ ==
Վիսոկի Բորոկ (գյուղ, Երշիչսկի շրջան)

Վիսոկի Բորոկ (ռուս.՝ Высокий Борок), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շառնի լը Բաշո

Շառնի լը Բաշո (ֆր.՝ Charny-le-Bachot), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 185 մարդ, բնակչության խտությունը` 13.56 մարդ/կմ²։ Բնակավայրը զբաղեցնում է 13.64 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 55 կմ հարավ-արևմուտք, Տրուա քաղաքից` 30 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 128 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 35։ Ակտիվության ցուցանիշը կազմում է 72,7 %։ 93 աշխատունակ մարդկանցից աշխատել է 84 անձ (48 տղամարդ և 36 կին)։ Գործազուրկ են եղել 9 անձ (3 տղամարդ և 6 կին)։ 35 անաշխատունակներից 9-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արժան (գետ)

Արժան (ռուս.՝ Аржан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ժասատեր գետի աջ ափով՝ 45 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  13010100312115100004493
Հիդրոլոգիական ուսումնասիրությունների կոդը -  115100449 
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տուպակովո

Տուպակովո (ռուս.՝ Тупаково, բաշկիրերեն՝ Тупаҡ), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 706 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղեգնուտ (Լոռու մարզ)

Անվան այլ կիրառումների համար տե՛ս՝ Եղեգնուտ (այլ կիրառումներ)Եղեգնուտ (նախկին անվանումը` Ղամշկուտ),
գյուղ Հայաստանի Հանրապետության Լոռու մարզի Փամբակ համայնքում՝ Դեբետ գյուղի հարևանությամբ, Փամբակ գետի աջ ափին։ Բարձրությունը ծովի մակերևույթից՝ 1 000 մ։ Տեղակայված է մարզկենտրոն Վանաձորից 21-23 կմ հյուսիս-արևելք։
Հիմնադրվել է 1856 թվականին, վերանվանվել Եղեգնուտ 1935 թվականին։ Վարչական տարածքը կազմում է 1225.9 հա։


== Բնակչություն ==
Ըստ ՀՀ 2011 թ. մարդահամարի արդյունքների` Եղեգնուտի մշտական բնակչությունը կազմել է 893, առկա բնակչությունը` 788 մարդ։
1831 թվականից ի վեր բնակիչները հայեր են։
Եղեգնուտի բնակչության փոփոխությունը ժամանակի ընթացքում` ստորև.


== Կլիմա ==
Գյուղը պատկանում է սակավահող տնտեսությունների թվին։ Ձմեռվա տևողությունը միջինում 140 օր է։ Ձմեռը մեղմ է, ամառը՝ զով։ Անտառները հարուստ են հատապտուղներով։


== Տնտեսություն ==
Գյուղում հիմնականում զբաղվում են կարտոֆիլի, կաղամբի և այլ բանջարաբոստանային կուլտուրաների արտադրությամբ։ Այս արտադրությունը և բերքատվությունը կախված են բնության քմահաճույքներից։ Անբարենպաստ պայմանների պատճառով գյուղացին երբեմն կորցնում է բերքի 50-55%-ը։ Գյուղում հիմնականում զբաղվում են անասնապահությամբ։ Արտադրվում է կաթ, միս, բուրդ, ձու։ Վերջին տարիներին գրանցվել է մեղվաբուծության առաջընթաց։ Բնության քմահաճույքները անդրադառնում են նաև անասնապահության բնագավառի առաջընթացին՝ կերի կուտակմանը և տեղափոխմանը։


== Պատմամշակութային կառույցներ ==

Գյուղը շատ հարուստ է պատմամշակութային կառույցներով։ Գյուղում կան 22 խաչքար և 10 գերեզմանոց։ Գյուղի հարավային կողմում պահպանվել են Մ.թ.ա. 2-1-ին հազարամյակների ամրոցի պատերի մնացորդներ։ Կան Մ.թ.ա. 4-3-րդ հազարամյակների երկու բնակատեղի և մի ամրոց, ինչպես նաև միջնադարյան 6 գյուղատեղի։ Գործում են մեկ մատուռ և մեկ եկեղեցի։ Գյուղի տարածքում են գտնվում Մ.թ.ա. 2-1-ին հազարամյակների մեկ դամբարանատեղի, տապանաքար և թևավոր խաչ։ Փամբակ գետի վրա է գտնվում 19-րդ դարում կառուցված երկաթուղու կամուրջ։ Գյուղի սկզբնամասում, ճանապարհի ձախ կողմում է գտնվում Երկրորդ աշխարհամարտում զոհվածներերին նվիրված հուշարձան։


== Պատկերասրահ ==

		
		
		
		


== Ծանոթագրություններ ==
Բոնավենտուրա Կավալիերի

Կավալերի (Bonaventura Francesco Cavalieri) Բոնավենտուրա (1598[…], Միլան, Միլանի դքսություն - նոյեմբերի 30, 1647(1647-11-30), Բոլոնիա, Պապական մարզ), իտալացի մաթեմատիկոս։ Գ. Գալիլեյի հանձնարարականով 1629 թվից զբաղեցրել է Բոլոնիայի համալսարանի մաթեմատիկայի ամբիոնը։ «Երկրաչափություն» աշխատությունում (1635 թ.) մշակել է մակերեսներ և ծավալներ որոշելու նոր, այսպես կոչված, «անտրոհելիների» մեթոդը։
Կավալիերին անտրոհելիներ անվանում էր հարթ պատկերի միմյանց զուգահեռ լարերը և մարմնի միմյանց զուգահեռ հարթ հատույթները։ Մուծել է անտրոհելիների «ամբողջական գումար» հասկացությունը։ Երկու «ամբողջական գումարների» անտրոհելիների հարաբերությունը դարձավ երկու որոշյալ ինտեգրալների հարաբերության սաղմնային ձև։ Կավալերի աշխատանքները մեծ դեր են խաղացել անվերջ փոքրերի հաշվի կազմավորման առաջին փուլում։


== Ծանոթագրություններ ==
Սիղնաղ

Անվան այլ կիրառումների համար տե՛ս՝ Սղնախ (այլ կիրառումներ)Սիղնաղ (վրաց.՝ სიღნაღი, նաև Սղնախ), քաղաք Վրաստանում, լեռան լանջին, Կախեթի մարզ պատմական շրջանում։ Քիզիղի պատմաշխարհագրական շրջանի կենտրոնն է։ Փուլփուլ դասավորված է՝ միացնելով ոլորուն դիք փողոցները։ Բնակչությունը՝ ▼1460 մարդ (2022)։
Հայտնի է համանուն ամրոցով, որը մտնում է Վրաստանի ամենահայտնի և խոշոր ամրոցների ցանկում։ Սիղնաղի ամրոցի պատերը հրաշքով պահպանվել են և այսօր շրջապատում են քաղաքի հին հատվածը և դուրս գալիս քաղաքից դուրս։ Ամրոցի պատն ունի 28 աշտարակ, որտեղից բացվում է հիանալի տեսարան Ալազանի հովիտ։
Քաղաքում կա վրացի օպերային երգիչ Վանո Սարաջիշվիլուն նվիրված հուշարձան։ Բոդբեի վանքը գտնվում է Սիղնաղից 2 կմ հեռավորության վրա։


== Անվանի սիղնաղցիներ ==
Բիձինա Կվեռնաձե (1928–2010), վրացի կոմպոզիտոր, ՎԽՍՀ մշակույթի վաստակավոր գործիչ (1968)։
Գևորգ Բաշինջաղյան (1857–1925), հայ գեղանկարիչ-բնանկարիչ, հայկական ռեալիստական բնապատկերի հիմնադիրն է։
Վանո Սարաջիշվիլի (1879–1924), վրացի երգիչ, Վրացական ԽՍՀ ժողովրդական արտիստ։


== Պատկերասրահ ==

		
		
		
		
		
		
		


== Ծանոթագրություններ ==
JD.com

JD.com, Jingdong Mall (չինարեն՝ 京东商城, Jīngdōng Shāngchéng, առաջ 360Buy), չինական ընկերություն, որը զբաղվում է Ինտերնետ-մարքետինգով և էլեկտրոնային առևտրով, գտնվում է Պեկինում։ Համարվում է չինական խոշոր առցանց առևտրականներից մեկը, B2C մոդելով խոշորագույնը գործարքների ծավալով։ Միջազգային առևտուրը ընկերությունը սկսել է 2012 թվականի հոկտեմբերին, անգլալեզու ինտերնետային կայքով։
Ընկերությունը հիմնվել է 1998 թվականի հուլիսին Լյու Ռիչարդի կողմից, իսկ որպես ինտերնետ-խանութ 2004 թվականին։ Ի սկզբանե խանութում վաճառվել են օպտիկական կրիչներ, ապա հետզհետե վաճառվող իրերի տեսականին ընդլայվել է բջջային հեռախոսներով, համակարգիչներով, էլեկտրական տեխնիկաներով։
2007 թվականի հունիսից Jingdong Mall-ը օգտագործել է 360buy.com կայքը, իսկ արդեն 2013 թվականից JD.com կայքը։ 2014 թվականի մայիսին JD.com ստացել իր առաջին առաջարկը NASDAQ բորսայի կողմից, այդ ժամանակ JD.com-ին շուկայական արժեքը հասել է $28 միլիարդի։


== Պատմություն ==
1998 թվականի հունիսին հիմնադրվել է ընկերությունը Չինաստանի մայրաքաղաք Պեկինում։
2004 թվականի հունվարին բացվել է jdlaser.com առցանց խանութը 2006 և 2007 թվականներին ստորաբաժանումներ են բացվել Շանհայում և Գուանչժոյում։
2007 թվականի հունիսին սկսել են օգտագործել 360buy.com կայքը։
2010 թվականի դեկտեմբերին 360buy.com-ում սկսվել է գրքերի վաճառք, իսկ արդեն մեկ ամիս հետո արդեն DVD սկավառակների, էլեկտրական գրքերի վաճառքը
2012 թվականի հոկտեմբերին բացվել է անգլալեզու en.360buy.com կայքը։
2013 թվականի մարտին ընկերությունը կայքի հասցեն փոխել է, դարձնելով այն JD.com։
2014 թվականի մարտին Tencent ընկերությունը JD.com-ից ստանում է 15% շահույթ, և Jingdong Mall այն տրամադրում է այն իր ստորաբաժանումներին Paipai, QQ Wanggou և Yixun։
2014 թվականի մայիսին ընկերության կապիտալը կազմել է 26 միլիարդ դոլար։
2015 թվականի մայիսին JD.com կնքել է պայմանագիր ռուսական ընկերության հետ, և պլանավորում է առաջիկա հինգ տարիների ընթացքում զբաղեցնել 20% վարկանիշ ռուսական ինտերնետ խանութների շրջանում։ Ռուսալեզու կայքի բացումը տեղի է ունեցել 2015 թվականի հուլիսի 18-ին։
2015 թվականի հուլիսի 25-ին Lenovo ընկերությունը հայտնել է այն բանի մասին, որ JD.COM օնլայն խանութին թույլ չի տալիս վաճառել իր ապրանքները JD.COM-ի ռուսալեզու խանութում, և հրաժարվել է պատասխանատվություն կրել վաճառված ապրանքների համար։
2015 թվականի հուլիսի 29-ին JD.com-ը և «Ռուսական փոստը» պայմանագիր են կնքել, Չինաստանից JD.com-ի հարթակներ ապրանքներ առաքելու համար։
2015 թվականի հոկտեմբերի 23-ին հաղորդագրություն է ստացվել ռուսական գն որդների անձնական տվյալների արտահոսքի մասին, այդ թվում նաև հեռախոսահամարների և հասցեների արտահոսքի մասին։
2017 թվականի հունիսի 22-ին ընկերությունը 397 միլիոն դոլար է ներդրել հագուստ վաճառող Farfetch առցանց-խանութում։


== Տես նաև ==
AliExpress


== Ծանոթագրություններ ==


== Արտաքին հղումներ ==
http://www.jd.com/ JD.com. պաշտոնական կայք  (չին.)
jd.ru, русскоязычный сайт
joybuy.com, англоязычный раздел (անգլ.)
Տելպոսյու

Տելպոսյու (ռուս.՝ Тельпосъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պյատիդիրկա գետի ձախ ափին՝ 10 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062385
Կոդը ըստ հիդրոլոգիական հետազոտության (ՌԴ) — 103006238
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վարշավայի ֆոնդային բորսա

Վարշավայի ֆոնդային բորսա (լեհ.՝ Giełda Papierów Wartościowych w Warszawie), Կենտրոնական Եվրոպայի և Արևելյան Եվրոպայի խոշորագույն ֆոնդային բորսաներից մեկը։ Գործունեություն է ծավալում Լեհաստանում՝ Վարշավայում։ Բորսայում առկա են հետևյալ ֆիանսական գործիքները. բաժնետոմսեր, պարտատոմսեր, ստորագրման իրավունք, բաժնետոմսերի իրավունքներ, ներդրումային սերտիֆիկատներ, կառուցվածքային ապրանքներ, ETF և ածանցյալ գործիքներ։


== Պատմություն ==
Ժամանակակից տեսքով բորսան իր գործունեությունը սկսել է 1991 թվականի ապրիլի 16-ին։ Արտադրական գործիքների շուկան աշխատում է՝ սկսած 1998 թվականից։ 2014 թվականի դեկտեմբերի 31-ի դրությամբ՝ բորսայի Գլխավոր շուկայում վաճառվել են 471 ընկերությունների արժեթղթեր, այդ թվում՝ 51 արտասահմանյան ընկերությունների արժեթղթեր։


== Ֆոնդային ինդեքսներ ==
Հիմնական ինդեքսներ.

WIG 20 — ընդգրկում է 20՝ ըստ կապիտալիզիացիայի խոշորագույն ընկերություններ։
WIG — ընդգրկում է բորսայում գրանցված բոլոր ընկերությունները։
WIG30
mWIG40
sWIG80


=== Սեկտորի ինդեքսներ ===
WIG-BANKI
WIG-BUDOW
WIG-CHEMIA
WIG-DEWEL
WIG-ENERG
WIG-INFO
WIG-MEDIA
WIG-PALIWA
WIG-PL
WIG-SPOZYW
WIG-SUROWCE
WIG-TELKOM


== Ծանոթագրություններ ==


== Արտաքին հղումներ ==
Բորսայի պաշտոնական կայք
Արմենիա (որմնանկար)

«Արմենիա», «Հայաստան», Մինաս Ավետիսյանի 1973 թվականին ստեղծած որմնանկարը։ Գտնվում է Շիրակի մարզի Վահրամաբերդ գյուղի մշակույթի տան նախասրահում։ Որմնանկարն ընդգրկված է Վահրամաբերդի պատմության և մշակույթի անշարժ հուշարձանների ցանկում։


== Պատմություն ==
«Արմենիա» որմնանկարը գտնվում է Վահրամաբերդ գյուղում։ Մինաս Ավետիսյանն այն ստեղծել է 1973 թվականին Վահրամաբերդի մշակույթի տան պատին։ Վարպետն այն ստեղծել է գաջի կրային սվաղի հիմքի վրա։ 1988 թվականի երկրաշարժից հետո շենքն ավերվել է, սակայն Մինասի որմնանկարով պատը պահպանվել է։ Որմնանակարը 1988 թվականի երկրաշարժից հետո մինչև 2010 թվականի սկիզբ գտնվել է բաց երկնքի տակ՝ փայտե պատնեշի մեջ։
Որմնանկարը ոչնչացումից փրկելու նպատակով, ՀՀ կառավարության որոշմամբ և պետական միջոցներով կառուցվել է մշակույթի տուն` «Արմենիա» 
որմնանկարը թողնելով կառույցի ներսում։ 2011 թվականին «Արմենիա» որմնանկարի վերականգնման պատրաստակամություն են հայտնել Երևանի քաղաքապետ Կարեն Կարապետյանը և քաղաքի գլխավոր ճարտարապետ Միքայել Հասրաթյանը։ Վահրամաբերդի մշակույթի տան կառուցման ծրագրով «Արմենիա» որմնանկարը ներառվել է նորակառույց շենքում։ Պահպանելով որմնանկարով պատը՝ դրա հիման վրա կառուցվել է մշակույթի նոր  տունը։
Վերականգնման աշխատանքներն իրականացվել են ինչպես տեղի մասնագետների, այնպես էլ իտալացի ռեստավրատորների կողմից։ Աշխատանքերն իրականացվել են ՀՀ կառավարության կողմից հատկացված միջոցներով՝ «Մինաս Ավետիսյան մշակութային հիմնադրամ»-ի կողմից։ «Արմենիա» որմնանկարը Մինասի միակ ստեղծագործությունն է, որ վերականգնվել է տեղում՝ առանց տեղափոխման։ Վնասված մեծ հատվածը վերկանգնել հաջողվել է որմնանկարի պահպանված լուսանկարներով՝ պահպանելով բնօրինակի գունային երանգները։


== Վերականգնված այլ կտավներ ==
Մինասի որմնանկարների վերականգնման աշխատանքները սկսվել են 2008 թվականին։ 2010-2012 թթ. «Մինաս Ավետիսյան» հիմնադրամի կողմից ամրակայվել, վերականգնվել կամ տեղափոխվել են նկարչի «Հանդիպում», «Խաչքարի մոտ», «Գորգ են գործում», «Երկանք», «Թել են մանում», «Հայկական հովվերգություն» և այլ որմնանկարներ։ Իտալացի մասնագետների ջանքերի շնորհիվ 2009 թվականին վերականգնվել և Ջաջուռում Մինասի թանգարանում տեղադրվել է «Թորոս Ռոսլինի ծնունդը» որմնանկարը։ 2010 թվականին Մինասի «Հանդիպում» և «Խաչքարի մոտ» աշխատանքները վերականգնվել և տեղադրվել են ՀՀ կառավարության շենքում։


== Ծանոթագրություններ ==
Գեղեցկուհին ու հրեշը (ֆիլմ, 2014)

Գեղեցկուհին ու հրեշը (ֆր.՝ La belle et la bête), 2014 թվականի ֆանտաստիկ ֆիլմ՝ նկարահանված Ժաննա-Մարի Լեպրենս Դե Բեմոնտի համանուն հեքիաթի մոտիվներով։ Ֆիլմում գլխավոր դերերը կատարում են Վենսան Կասելն ու Լեա Սեյդուն։ Ֆիլմի պրեմիերան տեղի է ունեցել Ֆրանսիայում 2014 թ. փետրվարի 12-ին։ Այն ցուցադրվել է Բեռլինի 64-րդ կինոփառատոնի ժամանակ (մրցույթից դուրս)։


== Սյուժե ==
Սնանկացած արևտրականը գտնում է մի ամրոց, որտեղ, նրա կարծիքով, ոչ ոք չի բնակվում։ Իրականում ամրոցը պատկանում է հրեշին, ով որոշում է գերի վերցնել առևտրականին՝ վերջինիս հատկացնելով միայն մեկ օր, որպեսզի նա ընտանիքին հրաժեշտ տա։ Հաջորդ օրը հոր փոխարեն հրեշի մոտ՝ ամրոց է գնում առևտրականի կրտսեր դուստրը՝ Բելը։ Հրեշն առաջին հայացքից սիրահարվում է գեղեցկուհուն։ Ամեն գիշեր Բելը երազ է տեսնում ամրոցի անցյալի մասին. այդպես նա իմանում է, որ ամրոցի տերը կախարդված տղամարդ է, որ մարդկային արտաքին կստանա միայն փոխադարձ սիրո արժանանալու դեպքում։


== Դերերում ==
Լեա Սեյդու - Բել
Վենսան Կասել - հրեշ
Անդրե Դյուսոլե - Բելի հայրը
Էդուարդո Նորեգա - Պերդյուկաս
Օդրի Լամի - Ան
Ջոնաթան Դեմուրժե - Ժան-Բատիստ
Իվոն Կատերֆիլդ - արքայադուստր
Դեյան Բուչին - Լուի


== Ծանոթագրություններ ==


== Արտաքին հղումներ ==
Պաշտոնական կայքը Archived 2018-12-25 at the Wayback Machine. (ֆրանս.)
Լրո գիր

«Լրո գիր» («Լրո գիր Մեծի տերությանն օսմանյան»), հայերեն անդրանիկ պարբերականը Թուրքիայում, շաբաթաթերթ։ Լույս է տեսել 1832-1850 թվականներին՝ ընդհատումներով, Կ. Պոլսում։ Խմբագիր հրատարակիչներ՝ Գ. Գևորգյան, Գ. Արապյան։
Ստեղծվել է որպես թուրքական ազգային առաջին՝ «Թագվիմի վագայի» պաշտոնաթերթի հայերեն տարբերակ։ Հիմնականում արտացոլել է պալատական անցուդարձն ու պարգևների հանձնման արարողությունները, ներկայացրել կայսերական հրովարտակները։
Տպագրել է հայ իրականությանն առնչվող ինքնուրույն և մամուլից արտատպված նյութեր (կրոնա-բարոյախոսական և դպրոցների մասին հոդվածներ, հայտագրեր, նոր գրքերի համառոտ ծանոթագրություններ և այլն)։ Ձգտել է հայերեն գրավոր խոսքի մաքրությանը։ Ուներ «Ներքին լուրեր», «Արտաքին լուրեր», «Գործք զորաց», «Բանասիրական», «Ազգային» և այլ բաժիններ։ Լույս է տեսել «Հայտարար գիր լրո Մեծի տերությանն օսմանյան», «Հայտարար լրագիր Մեծի տերությանն օսմանյան», «Սուրհանդակ Կոստանդյան» և «Սուրհանդակ Բյուզանդյան» անուններով։
Դադարել է լույս տեսնել 1850 թվականին։


== Ծանոթագրություններ ==
XRCO մրցանակ

XRCO Awards - ամերիկյան մրցանակաբաշխություն է որը տարբեր կատեգորիաներում շնորհում է մրցանակներ պոռնոգրաֆիկ ֆիլմերին, դերասաններին wu ռեժիսորներին։ Այս մրցանակաբաշխությունը կազմակերպում է X-Rated Critics Organization (XRCO) կազմակերպությունը, իսկ առաջին անգամ XRCO Awards-ը տեղի է ունեցել 1985 թ.-ին փետրվարի 14-ին Լոս Անջելես քաղաքում։ XRCO Awards-ին համեմատել են Օսկար մրցանակաբաշխության հետ։


== Ծանոթագրություններ ==


=== Պաշտոնական վեբ-կայք ===
http://www.xrco.com/
Տյորնին

Տյորնին (իսլ.՝ Tjörnin), լիճ Իսլանդիայի մայրաքաղաք Ռեյկյավիկի կենտրոնում։ Tjörnin բառը իսլանդերենում նշանակում է «լճակ» կամ «լիճ»։
Նախկինում լիճն ուներ ավազան՝ Լայկյուրիդն բաց ջրանցքը, որն անցնում էր քաղաքի կենտրոնով, սակայն 1911 թվականին ջրանցքը փակվել է Լայքյարգաթա փողոցի տակ։ Ձմռանը լիճը սովորաբար սառչում է և երբեմն օգտագործվում է որպես սահադաշտ։ Երկու ափերի երկայնքով տեղակայված են կրպակներ։ Լճի հյուսիսարևմտյան հատվածում է գտնվում Ռեյկյավիկի քաղաքապետարանը, իսկ արևելյան ափին՝ Ռեյկյավիկի ազատ եկեղեցին։ Լճից հարավ գտնվում է Հլյոումսքաուլագարդուր այգին, իսկ դրա կողքին` Իսլանդիայի համալսարանն ու Ազգային թանգարանը։ Լճի հյուսիսային ծայրի մոտ, քաղաքապետարանի ետևում, Ալթինգսհուսիդն է, այն շենքը, որտեղ գումարվում է Իսլանդիայի խորհրդարանը։
Լճի մոտ ապրում են շատ ջրլող թռչուններ, ինչպիսիք են արկտիկական ճայը, մոխրագույն բադը և սագը, կռնչան բադն ու ծովային սուզաբադը։ Լճի թռչուններին կերակրելը հաճելի ժամանց է քաղաքի բնակիչների համար։։


== Ծանոթագրություններ ==


== Արտաքին հղումներ ==
Տյորնին լիճը www.norsktour.com կայքում
Թուրքիայի վարչական բաժանում

Թուրքիան ունի 81 մարզ, որոնց թուրքերեն ինքնանվանումն է՝ iller /իլլեր/ (հոգնակի il /իլ/՝ մարզ, բառից)։


== Տես նաև ==
Թուրքիայի տարածաշրջաններ
Թուրքիայի շրջաններ
Թուրքիայի գյուղեր


== Արտաքին հղումներ ==
Թուրքիայի նախագահի պաշտոնական կայքը Archived 2010-06-05 at the Wayback Machine.
Ոտքդ զգույշ դիր հողին (կտավ)

«Ոտքդ զգույշ դիր հողին», ՀԽՍՀ ժողովրդական նկարիչ Էդուարդ Իսաբեկյանի ստեղծագործություններից։ Գտնվում է Հայաստանի ազգային պատկերասրահում


== Պատմություն ==
«Ոտքդ զգույշ դիր հողին» ստեղծագործությունը Իսաբեկյանի կանացի կերպարների բազմաթիվ մեկնությունների յուրահատուկ քնքշության, գորովանքի, արտիստականության, նրբագեղության օրինակ է։ Այն հագեցած է գրական-բանաստեղծական, սայաթ-նովյան, չարենցյան, զգայական հուզականությամբ ներթափանցված կանացի լուսավոր կերպարի փխրունությամբ, ամոթխածությամբ, հեզաճկուն իրանի, սահող քայլքի հոգևոր-մարմնական թրթիռով։


== Նկարագրություն ==
Կտավը ստեղծելիս Իսաբեկյանը կիրառել է դասական, ակադեմիական համաչափությունների խախտման ու ոճավորման միջոցներ։
Դիտողը կարող է երևակայել կնոջ կերպարը որպես նշան ու խորհրդանիշ (սափոր, ծաղիկ, լուսամփոփ), որին նպաստում են ազգային աշուղական, բանաստեղծական դարձվածքները։ Հրակարմիր շրջազգեստի, քողի շրշյունն ու թափանցիկությունը հաղորդված են գեղանկարչական պուտերի ու վրձնահարվածների անընթեռնելի խաղով, գունային շերտերի հագեցած ու թափանցիկ ֆակտուրային լուծումներով, քողարկելով ուրվագծի որոշակիությունը,
ինչը նպաստում է կերպարի ոգեշունչ ընդհանրացմանը։ Կարմրի ու սևի հակադրությունը մեղմանում է շրջազգեստի ամենահարուստ երանգային լուծումով, կոնքագոտու, բաճկոնի, կրծքաժանյակի գունա-ֆակտուրային ճոխությամբ։ Կտավի գունային գամման ամբողջական է արծաթափայլ լրացումներով՝ կապույտ ֆոնի, տուֆի սալերի օխրաների։ Հասնելով իրականի և երևակայականի ստեղծագործական սինթեզի, արվեստագետը ստեղծում է անկրկնելի բանաստեղծական այլաբանություն, հաղորդակցում դիտողին իր ասպետական վերաբերմունքին, խոստովանում գեղեցիկի տապալող ուժը։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Չինար (Պելյանի նահանգ)

Անվան այլ կիրառումների համար տե՛ս՝ Չինար (այլ կիրառումներ)Չինար, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Հուբեյ

Հուբեյ (չինարեն ավանդ. Փինյին, հեշտ. Húběi , պալլ.: (Դունտինհու) լճից հյուսիս), նահանգ կենտրոնական Չինաստանի արևելքում։ Նահանգի կառավարությունը գտնվում է Ուհան քաղաքում։


== Աշխարհագրություն ==

Նահանգի ընդհանուր տարածքը 185,889 կմ² (14-րդ տեղը)։
Նահանգի հարավային հատվածը հիմնականում հարթ է (Ցզանհանսկի հարթավայր), տարածքի մեծ մասն զբաղեցնում են ջրամբարները (Յանցզի, Հանշույ գետերը, նրանց վտակներն ու լճերը), գրեթե բոլոր կողմերից ոչ բարձր սարերով բաժանված է հարևան մյուս նահանգներից (հյուսիս-արևելքում՝ Դաբե լեռներով, հարավ արևելքում՝ Մուֆու)։
Արևմտյան Հուբեյը լեռնային է, ամենաբարձր բարձրությունները (ավելի քան 3000 մ) Շենունջիայի անտառային շրջանում են։  Նահանգի այս հատվածում Յանցզի գետը հոսում է ձորերով։ Զարգացած է հիդրոէներգետիկան (էլեկտրակայաններ Երեք կիրճը և Գեչժոուբան՝ կառուցված Յանցզի գետի վրա, բազմաթիվ փոքր էլեկտրակայաններ՝ լեռնային գետերի և գետակների վրա)։


== Պատմություն ==
Հնում ներկայիս Հուբեյը և Հունանը Չու թագավորության մասն են կազմել։ Մինչև 17-րդ դար նրանք միասին մեկ նահանգ են կազմել՝ Հուգուան, որի մայրաքաղաքը Ուհանն էր։
2020 թվականի հունվարին Չինաստանի կառավարությունը Հուբեյ նահանգի 13 քաղաքներում կարանտին է հայտարարել՝ կապված նոր տեսակի կորոնավիրուսի՝ COVID-19 համավարակի հետ, ինչի արդյունքում կարանտինացվել է ավելի քան 41 մլն մարդ։

		
		


=== Այստեղ ապրած նախկին նահանգապետներ ===
Որոշ ժամանակ (1933-1935) Չինաստանի Հանրապետության հայտնի քաղաքական գործիչ Չժան Ցյունը նահանգի նահանգապետն էր։


=== Չինական կոմունիստական ​​կուսակցության քարտուղարներ ===


== Վարչական բաժանում ==
Հուբեյը բաժանված է օկրուգային 13 վարչական միավորի, 3 ենթաշրջանային միավորի և 1 գավառական միավորի, որոնք ուղղակիորեն ենթարկվում են նահանգային իշխանություններին։


== Տնտեսություն ==

		
		
		
		
		
		


== Մշակույթ ==

		
		
		
		
		


== Մարդաբանություն ==
Հուբեյ նահանգի Յունսիայից (580-800 հազար տարի առաջ) հայտնաբերվել է Homo erectus EV 9001 և EV 9002- ի երկու գանգեր, Չժուկոուդյանում՝ սինանթրոպոս, Բայլունդունում (Bailong Cave) (550 հազար կամ 0,76 մլն տարի առաջ՝ յուանմոու մարդ, լանտյան մարդ, նանկինյան մարդ, Homo erectus-ի 7 ատամ, Չանյանում՝ Homo erectus-ի ծնոտ (220—170 հազար տարի առաջ)։


== Ծանոթագրություններ ==


== Արտաքին հղումներ ==
Դիդա

Դիդա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պատմություն ==
Եղել է զուտ հայաբնակ գյուղ։
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 40 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, այգեգործություն և դաշտավարությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գնդապետին ոչ ոք չի գրում (երգ)

«‎Գնդապետին ոչ ոք չի գրում»‎ (ռուս.՝ «Полковнику никто не пишет»), բելառուսական «Բի-2» ռոք խմբի երգը։ Երգն ընդգրկվել է «Եղբայր 2» ֆիլմի սաունդթրեքում՝ դառնալով նրա հիմնական թեման։ Երգը զբաղեցրել է հիթ-շքերթների առաջին հորիզոնականները և լայն ճանաչում բերել խմբին։


== Պատմություն ==
Երգի հիմքում դրվել է Գաբրիել Գարսիա Մարկեսի «Հարյուր տարվա մենություն» և «Գնդապետին ոչ ոք չի գրում» վեպերի հիման վրա գրված տեքստը։ Ելակետային բանաստեղծության հեղինակը Միխայիլ Կարասյովն է՝ Շուրայի հորեղբայրը և «Բի-2» խմբի «ստեղծագործական գուրուն»։ Միխայիլի առաջարկած տեքստը Լյովա Բի-2-ը ամբողջությամբ վերամշակել է՝ թողնելով միայն կրկներգի արտահայտությունը՝ «Գնդապետին ոչ ոք չի գրում, գնդապետին ոչ ոք չի սպասում»։ Արդյունքում ստացվել է Մելբուռնի մասին երգ, որտեղ այդ պահին ապրում էին Շուրան և Լյովան։
«Большие города, пустые поезда» արտահայտությունն ունի բացարձակապես իրական հիմք․ մենք մի գարնան գնում էինք մետրոյով (իսկ մետրոն այնտեղ ստորգետնյա չէ, այլ վերգետնյա) երեկո էր, արևն արդեն մայր էր մտել, անձրև էր գալիս, վագոնում նստած էին երկու-երեք մարդ, իսկ պատուհանից դուրս բարձրահարկ շենքեր էին․․․ Այս ամբողջ տրամադրությունը ստեղծել է այսպիսի երգ, այսպիսի տեքստ։ Երգը մենակության մասին է․․․ (Շուրա Բի-2)
2000 թվականին ռեժիսոր Ալեքսեյ Բալաբանովը «Եղբայրը 2» ֆիլմի համար սաունդթրեք որոնելիս ունկնդրել է ռուսական ռոք խմբերի ալբոմները, որոնք նրան առաջարկել է Միխայիլ Կոզիրյովը, և Բալաբանովի ուշադրությունը գրավել են այն ժամանակ դեռ քիչ հայտնի «Բի-2» խմբի երգերը։ «Գնդապետին ոչ ոք չի գրում» կոմպոզիցիան հնչել է ֆիլմի ավարտին «Բի-2» խմբի ելույթի ժամանակ։ Երգը թողարկվել է «Եղբայր-2» ֆիլմի սաունդթրեքի կազմում 2000 թվականի օգոստոսի 30-ին, իսկ ավելի վաղ՝ մայիսի 8-ին, ընդգրկվել է խմբի առաջին պաշտոնական ալբոմում՝ «Би-2»։
2000 թվականի հուլիսի 9-ին «Գիշերային VJ» ծրագրում «Գնդապետին ոչ ոք չի գրում» երգը կատարել է «Ագաթա Քրիստի» խումբը։ Դրանից հետո նրանք բազմիցս կատարել են այդ երգը, այդ թվում՝ «Բի-2» խմբի հետ։


== Օգտագործումը ֆիլմերում ==
«Եղբայր 2» (ռեժիսոր Ալեքսեյ Բալաբանով)
«Քույրերը» (ռեժիսոր Սերգեյ Բոդրով)
«Զգուշացեք, մոդեռն 2» (ռեժիսորներ Աննա Պարմաս և Անդրեյ Բալաշով)
«Դեսանտի եղբայրություն»
«Ընտրությունների օր»
«Ձյունե թագուհին 2։ Վերասառեցում»
«Լապենկոյի ներսում» (սերիալ)


== Ծանոթագրություններ ==


== Արտաքին հղումներ ==
«Գնդապետին ոչ ոք չի գրում» YouTube-ում
Երգը խմբի պաշտոնական կայքում — bdva.ru
Լսել երգը Allmusic-ում
Քուկ շրջան (Մինեսոտա)

Անվան այլ կիրառումների համար տե՛ս՝ Քուկ շրջան (այլ կիրառումներ)Քուկ շրջան (անգլ.՝ Cook County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 3,757 կմ² է, բնակչությունը՝ 5,168 մարդ (2000 թ. տվյալներով)։ Շրջկենտրոնն է Գրանդ Մարայս բնակավայրը։ Կազմավորվել է 1874 թ.։
I'm Up

«I'm Up», ամերիկացի R&B երգիչ Օմարիոնի երգն է, որում իրենց մասնակցությունն ունեն նաև ռեփերներ Քիդ Ինկը և Ֆրենչ Մոնտանան։


== Նախապատմություն ==
2015 թվականի հունիսի 16-ին Օմարիոնը հարցազրույց է տալիս Power 106 ռադիոկայանին, որտեղ էլ կայանում է «I'm Up» երգի պրեմիերան։ Հունիսի 18-ին երգը որպես սինգլ հասանելի է դառնում թվային ներբեռնման համար։ Երգի պրոդյուսերն է Nic Nac-ը, ով նաև եղել է Քրիս Բրաունի «Loyal», «Ayo» և «Bitches N Marijuana» երգերի պրոդյուսերը։


== Քննադատական արձագանքներ ==
Երգը հիմնականում դրական արձագանքներ է ստացել երաժշտական քննադատների կողմից։ «Respect.» ամսագրի լրագրող Փենելայպի Ռիչարդսը գրել է, որ երգը հեռու չէ ամառվա հիթ դառնալուց, քանի որ երգի պրոդյուսերը նաև աշխատել է Քրիս Բրաունի «Loyal» երգի վրա։ «Essence» ամսագրի լրագրող Քենդիս Ջոնսը գրել է, որ սա ամառային հիթ է, որը միանշանակ ունկնդրին կստիպի պարել մեքենայի մեջ կամ գրասեղանի առջև։ «Music Times» մեդիա ընկերությունը նույնպես դրական կարծիք է հայտնել երգի մասին իր անդրադարձում՝ անվանելով այն «ամառվա նոր օրհներգ»։


== Տեսահոլովակ ==
Երգի տեսահոլովակի պրեմիերան կայացել է 2015 թվականի օգոստոսի 26-ին։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Աուդիո տարբերակը ՅուԹյուբ վիդեոհոսթինգում
Երգի տեքստը Archived 2015-09-10 at the Wayback Machine. MetroLyrics կայքում
Խցիսի

Խցիսի (վրաց.՝ ხცისი), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 705 մետր բարձրության վրա։ Շրջկենտրոն Խաշուրից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 424 մարդ։


== Ծանոթագրություններ ==
Ռոստամ Զալ

«Ռոստամ Զալ», իրանական հերոսավեպի հայկական տարբերակ, «Շահնամե»- գլխավոր հերոսներից մեկի՝ Զալի որդի Ռոստամի վիպական շարքի պատումներ՝ հայ ժողովրդական բանավոր ավանդության մեջ։ «Ռոստամ Զալը» հիմնական թեմատիկայով (Իրանի և Թուրանի միջև մղվող դարավոր
կռիվներ) և հերոսների անուններով նույնանում է իրանական «Շահնամե»-ին, իսկ առանձին միջադեպերի, վիպական մանրամասների, հայանուն հերոսների հավելումներում՝ նրանից տարբերակվում է։ Հորինվել է «Շահնամե»-ի վիպական հենքի վրա, բայց և զգալապես ազդվել 11—12-րդ դարերի Ֆիրդուսու հետևողությամբ կազմված «Բարզունամե» և «Ֆերամորզնամե» պոեմների վիպական մոտիվներից։ Հավանաբար՝ հայերին է փոխանցվել քրդական բանավոր ավանդությունից, հայկական միջավայրում ենթարկվել զգալի վերամշակման, մասնակի տեղայնացման ու փոխակերպումների։ «Ռոստամ Զալ»-ի վրա նկատելի է հայ վիպական ավանդության, մասնավորապես՝ «Սասնա ծռեր»-ի զորեղ ազդեցությունը։ Մի շարք մոտիվներ ու միջադեպեր, որոնք չկան «Շահնամե»-ում (Ռոստամի ձի ընտրելը, պապենական թուրն ստանալը, հարկահաններին պատժելը, երկյուղը թշնամու բանակի մեծությունից, ձիու քաջալերանքը ևն), «Ռոստամ Զալ»-ի մեջ են մտել «Սասնա ծռեր»-ից։ Որոշ պատումներում Ռոստամի տոհմը ազգակից է Սասնա վիպական հերոսներին, եթե Սանասարից սերում են Մեծ Մհերը, Դավիթը, Փոքր Մհերը, ապա Բաղդասարից՝ Զալը, Ռոստամը և ուրիշներ։ Այլ պատումներում իրանական վեպի հերոսներն անմիջապես սերում են Մեծ Մհերից, որի որդին է Ռոստամ Զալը, կամ էլ՝ Զալը Մսանա քաղաքի տերն է, Գավիթը՝ նրա եղբայրը, Բուրզեն՝ Դավթի որդին, իսկ Հովանը՝ Բուրզեի հորեղբայրը։ Այս ազդեցությունը հետևանք է նաև այն իրողության, որ «Ռոսստամ Զալ»-ի շատ վիպասացներ իմացել և պատմել են «Սասնա ծռերը»։ «Ռոստամ Զալ» տարածված է եղել Արևմտյան Հայաստանում (Մոկս, Շատախ, Վան), պարսկահայերի (Մակու) և Ալաշկերտից ու Բայազետից գաղթած հայերի միջավայրում։ Սկսած 1880 թվականներին «Ռոստամ Զալ»-ի պատումները գրառել և հրատարակել են հայ անվանի բանահավաքներ Գարեգին Սրվանձտյանցը, Ե․ Լալայանը, Ս․ Հայկոլնին և ուրիշներ, շարունակում են գրառվել նաև մեր օրերում։


== Գրականություն ==
Ի. Խալաթյանց, Իրանի հերոսները հայ ժողովրդի մեջ, Փարիզ, 1901։ Հովսևփյան Գ․, Ռոստամ Զալ, Թ․, 1905։ Ռոսաամ Զալ (խմբագիր և առաջաբանը Մելիք Օհանջանյան Կ․), տես Ֆիրդուսի, [ժողովածու], Երևան,1934։
Կոկորդի ցավ

Կոկորդի ցավ կամ ցավ կոկորդում (անգլ.՝ Sore throat), կոկորդի ցավ կամ գրգռվածություն։ Հաճախ հանդիպող ախտանիշ, արտահայտվում է սուր ֆարինգիտով՝ ըմպանի բորբոքում կամ նշագեղձերի բորբոքումով, չնայած դա կարող է լինել նաև տրավմաների, դիֆթերիայի և այլ հիվանդությունների պատճառով։


== Սահմանում ==
Կոկորդի ցավ նշանակում է ցավ կոկորդի ցանկացած մասում։


== Դիֆերենցիալ ախտորոշում ==
Կոկորդի ցավը սովորաբար առաջանում է գրգռման կամ բորբոքման պատճառով։ Ամենատարածված պատճառը (80% դեպքերում) սուր վիրուսային ֆարինգիտն է (կոկորդի վիրուսային վարակ)։ Այլ պատճառների շուրջ կան այլ ինֆեկցիաներ. օրինակ՝ Ստրեպտոկոկային ֆարինգիտ, տրավմաներ և ուռուցքներ։ Գաստրոէզոֆագեալ ռեֆլյուքս հիվանդությունը կարող է առաջացնել ստամոքսահյութի հետադարձ հոսք կոկորդում, քան նաև այնտեղ ցավ առաջացնել։ Երեխաների մոտ 37% կոկորդի ցավի պատճառը հանդիսանում է ստրեպտոկոկային ֆարինգիտը։  20-30% դեպքերում հնարավոր չէ պարզել, թե կոկորդի ցավի պատճառը ինչ վիրուս է հանդիսանում։ Նույնիսկ հնարավոր չէ պարզել վիրուսաբանական լաբորատորիայի օգնությամբ։


== Բուժում ==
Կոկորդի բորբոքման ժամանակ շատ դեպքերում պահանջվում է նվազագույն բուժում կամ բուժում չի պահանջվում։ Այնուամենայնիվ, կոկորդի ցավը կարող է կապված լինել ավելի լուրջ պայմանների հետ, ինչպիսիք են էպիգլոտիդը (էպիգլոտիդի բորբոքում) և հետին պատի թարախակույտը։ Կոկորդի ցավը թեթևացնելու համար օգտագործվում են ինչպես ցավազրկող դեղամիջոցները, այնպես էլ ոչ ստերոիդային հակաբորբոքային դեղամիջոցներ ը և պարացետամոլը (ացետամինոֆեն)։ Մայոյի Կլինիկայում խորհուրդ են տալիս ողողել կոկորդը տաք աղաջրով և թողնել ձայնալարերը հանգստանան։  Առանց ակտիվ բուժման ախտանշանները պահպանվում են երկու-յոթ օրվա ընթացքում։ Հնարավոր է ինքնուրույն ազատվել կոկորդի ցավից տաք աղաջրով ողողելով, շատ հեղուկ խմելով, սառը կամ փափուկ սնունդ օգտագործելով, խուսափել ծխելուց, ներառյալ պասիվ ծխելը, ինչպես նաև սառույցի խորանարդների կլանում, մրգային սառույց փայտիկի վրա և այլն։ Մի ուսումնասիրություն ենթադրում է նաև, որ մրսածության կամ գրիպի դեմ տաք ըմպելիքներ օգտագործելը կարող է կոկորդի ցավազրկումն արագ վերականգնել, որը կարող է տևել մինչև կես ժամ, բայց ուսումնասիրությունն ուներ շատ սահմանափակումներ։ Ընդհանուր առմամբ, խորհուրդ է տրվում առատ խմիչք, որը կարող է լինել սառը կամ տաք, կախված հիվանդի նախասիրություններից և նրան բերված օգնությունից։


== Համաճարակաբանություն ==
Ամերիկայի Միացյան Նահանգներում տարեկան շուրջ 2.4 միլիոն մարդ դիմում է բժշկական օգնություն կոկորդի հետ կապված բողոքներով։


== Ծանոթագրություններ ==
Կույբիշևո (գյուղ, Բոբրինեցի շրջան)

Անվան այլ կիրառումների համար տե՛ս՝ ԿույբիշևոԿույբիշևո (ուկրաիներեն՝ Куйбишеве), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Կույբիշևո գյուղում բնակվում էր 712 մարդ։ Բնակավայրը զբաղեցնում է 1125 կմ² տարածք։ Բնակչության խտությունը կազմում էր 632,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսեևկա (գյուղ, Իլինեցկոեի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1450 թվականին։
2001 թվականի տվյալներով Ալեքսեևկա գյուղում բնակվում էր 12 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 60 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տատյանա Վելիկանովա

Տատյանա Միխայլովնա Վելիկանովա (ռուս.՝ Татья́на Миха́йловна Велика́нова, փետրվարի 3, 1932(1932-02-03) - սեպտեմբերի 19, 2002(2002-09-19), Մոսկվա, Ռուսաստան), խորհրդային այլախոհ, ԽՍՀՄ-ում մարդու իրավունքների պաշտպանության շարժման մասնակից, «ԽՍՀՄ-ում մարդու իրավունքների պաշտպանության նախաձեռնող խումբ» առաջին իրավապաշտպան կազմակերպության հիմնադիր անդամներից։


== Կենսագրություն ==
Տատյանա Վելիկանովան ջրաբան և հիդրոդինամիկայի մասնագետ Միխայիլ Անդրեևիչ Վելիկանովի դուստրն է։ 1954 թվականին Վելիկանովան ավարտել է Մոսկվայի պետական համալսարանի մեխանիկամաթեմատիկական ֆակուլտետը և որպես ուսուցիչ աշխատել է Ուրալում գտնվող գյուղական դպրոցում։ 1957 թվականից Մոսկվայում եղել է համակարգչային կենտրոնի աշխատակից, ծրագրավորող։
Վելիխանովայի ամուսինը՝ լեզվաբան Կոնստանտին Բաբիցկին, այն յոթ ցուցարարների շարքում էր, որոնք բողոքում էին 1968 թվականի օգոստոսի 25-ին Վարշավայի պայմանագրի զորքերի Չեխոսլովակիա ներխուժման դեմ։ Բողոքի ցույցին մասնակցելու համար նա 3 տարի աքսորվել է Կոմի ԻԽՍՀ։
1969 թվականին Վելիկանովան դարձավ «ԽՍՀՄ-ում մարդու իրավունքների պաշտպանության նախաձեռնող խումբ» առաջին իրավապաշտպան կազմակերպության հիմնադիր անդամներից մեկը։ 1970 թվականին Վելիկանովան ստանձնեց 1968 թվականից լույս տեսնող խորհրդային իրավապաշտպանների գլխավոր պարբերականի «Ընթացիկ իրադարձությունների քրոնիկոն» մեքենագիր տեղեկատվական տեղեկագրի նախապատրաստման հիմնական կազմակերպչական գործառույթները։ Ինը տարի շարունակ նրա ղեկավարությամբ լույս տեսավ տեղեկագրի շուրջ երեսուն թողարկում։ 1974 թվականի մայիսին Տատյանա Վելիկանովան, Սերգեյ Կովալովը և Տատյանա Խոդորովիչը բացահայտորեն ստանձնեցին այս պարբերականի տարածման պատասխանատվությունը։ 1979 թվականի նոյեմբերի 1-ին Տատյանա Վելիկանովան ձերբակալվեց «հակախորհրդային  քարոզչության» մեղադրանքով։ 1980 թվականի օգոստոսին Մոսկվայի քաղաքային դատարանը նրան դատապարտեց 4 տարվա ազատազրկման և 5 տարվա աքսորի։ Նա իր պատիժը կրել է Մորդովիայում, իսկ աքսորը՝ Արևմտյան Ղազախստանում (Մանգիշլակի մարզ)։ Վելիկանովայի կալանքի տարիները նկարագրված են Իրինա Ռատուշինսկայայի «Մոխրագույնը հույսի գույնն է» վիպակում։
Տատյանա Վելիկանովան ազատվել է աքսորից 1987 թվականին՝ վերակառուցման ժամանակաշրջանում։ Նա բնակվել է Մոսկվայում, աշխատել թիվ 57 դպրոցում` որպես մաթեմատիկայի ուսուցիչ։ Նկարագրել է մաթեմատիկայի դասավանդման մեթոդաբանությունը։


== Ծանոթագրություններ ==
Արծաթաչափություն

Արծաթաչափություն, քանակական անալիզի տիտրաչափական եղանակ։ Հիմնված է արծաթի նիտրատի՝ 
  
    
      
        A
        g
        N
        
          O
          
            3
          
        
      
    
    {\displaystyle AgNO_{3}}
  , տիտրված լուծույթների կիրառման վրա։ Հետազոտվող թույլ հիմնային կամ չեզոք լուծույթները տիարում են 
  
    
      
        A
        g
        N
        
          O
          
            3
          
        
      
    
    {\displaystyle AgNO_{3}}
   լուծույթով։ Որպես ինդիկատոր օգտագործում են 
  
    
      
        C
        r
        O
        
          

          
          
            4
          
          
            −
            2
          
        
      
    
    {\displaystyle CrO{}_{4}^{-2}}
   իոնը, որը 
  
    
      
        A
        g
        N
        
          O
          
            3
          
        
      
    
    {\displaystyle AgNO_{3}}
  –ի ավելցուկի հետ առաջացնում է անլուծելի կարմիր նստվածք՝ 
  
    
      
        A
        
          g
          
            2
          
        
        C
        r
        
          O
          
            4
          
        
      
    
    {\displaystyle Ag_{2}CrO_{4}}
  ։
Տիտրման վերջնակետը կարելի է որոշել նաև ադսորբցիոն ինդիկատորներով կամ էլեկտրաքիմիական եղանակներով։ Հետազոտվող թթու լուծույթների դեպքում ավելացնում են 
  
    
      
        A
        g
        N
        
          O
          
            3
          
        
      
    
    {\displaystyle AgNO_{3}}
   լուծույթի ավելցուկ և ապա տիարում ռոդանիդով (ինդիկատոր է 
  
    
      
        F
        
          e
          
            +
            3
          
        
      
    
    {\displaystyle Fe^{+3}}
  )։ Արծաթաչափությունով մեծ ճշտությամբ որոշում են աղեր և թթուներ, որոնց անիոնները 
  
    
      
        A
        
          g
          
            +
          
        
      
    
    {\displaystyle Ag^{+}}
   կատիոնի հետ առաջացնում են նստվածքներ կամ կոմպլեքսային միացություններ, օրինակ՝ քլորիդներ, բրոմիդներ, յոդիդներ, ռոդանիդներ, ցիանիդներ ևն։
Մ.թ.ա. 487


== Դեպքեր ==


== Ծնունդներ ==


== Մահեր ==
Աբովյանի երկաթի հանքավայր

Աբովյանի երկաթի հանքավայր, գտնվում է Հայաստանի Հանրապետության Կոտայքի մարզի Կապուտան գյուղի մոտ։ Հայտնի է նաև Կապուտանի երկաթի հանքավայր անունով։ Այդտեղ երկաթաքարի երևակման մասին հիշատակվում է Վ. Մելլերի ամփոփագրում (1917), ավելի ուշ Կ. Ն. Պաֆֆենհոլցը երկրաբանական հանույթի ժամանակ դելյուվիալ նստվածքներում հայտնաբերել է հանքանյութի բեկորներ։
1947 թ.-ին Հ. Գ. Մաղաքյանը նկարագրել է ապատիտ-մագնետիտային հանքանյութերի արմատական ելքերը, որից հետո սկսվել է հանքավայրի մանրամասն ուսումնասիրությունն ու հետախուզումը։ Հանքադաշտը կազմված է օլիգոցենի հրաբխածին շերտախմբից՝ հատված հարավարևմտյան ուղղության բեկվածքով, որին հարում է հանքայնացումը։ Մինչև մի քանի տասնյակ մետր հզորության երակաձև ու շերտաձև զանգվածները բաղկացած են հոծ (
  
    
      
        F
        e
      
    
    {\displaystyle Fe}
   մինչև 60—65%) և երակիկացանավոր (
  
    
      
        F
        e
      
    
    {\displaystyle Fe}
   20–25%) հանքանյութերից։ Հանքանյութը կազմված է մագնետիտից և հազվագյուտ հողեր պարունակող քլոր-ֆտոր-ապատիտի խառնուրդից։ Ամբողջ հանքավայրի համար միջին պարունակությունն է՝ 
  
    
      
        F
        e
      
    
    {\displaystyle Fe}
   — 32, 
  
    
      
        
          P
          
            2
          
        
        
          O
          
            5
          
        
      
    
    {\displaystyle P_{2}O_{5}}
   – 1,3, 
  
    
      
        S
      
    
    {\displaystyle S}
   - 0,1-0, 2%։ Աբովյանի երկաթի հանքավայրը ծագումով պատկանում է բուն մագմատիկ տիպին (Շվեդիայի Կիրունա հանքավայրի նմանակը)՝ բարձր ջերմաստիճանային, պնևմատա-հիդրոթերմալ պրոցեսների վերադրումով։ Հանքանյութի հետախուզված պաշարները մոտ 200 մլն. տ են։
Կիժի

Կիժի (ռուս.՝ Кижи), կղզի Օնեգա լճում՝ Կարելիայում (Ռուսաստան), որտեղ գտնվում է հանրահայտ Կիժիի պոգոստի ճարտարապետական համալիրը։ Լճի բազմաթիվ կղզիների վրա 16-րդ դարից սփռված Էին ավելի քան 100 գյուղ, որոնց վարչական կենտրոնը Կիժին էր։ Պահպանվել է Կիժիի 18-19-րդ դարերի փայտաշեն համալիրը՝ բաղկացած Պրեօբրաժենսկայա (1714) և Պոկրովսկայա (1764) եկեղեցիներից։
Կառլ IX Վասա

Կառլ Վասա (հոկտեմբերի 4, 1550(1550-10-04)[…], Երեք թագեր, Ստոկհոլմ, Ստոկհոլմի լեն, Շվեդիա - հոկտեմբերի 30, 1611(1611-10-30)[…], Nyköping Castle, Նյուչոպինգ, Շվեդիա), Շվեդիայում գահակալել է 1604 թվականից որպես Կառլ IX, իրականում՝ Կառլ III-ն էր։ Շվեդա-լեհական ունիայի հաստատումից (1592) հետո ղեկավարել է ժողովրդական լայն զանգվածների շարժումը շվեդա-լեհական թագավոր Սիգիզմունդի դեմ, որը ձգտում էր Շվեդիայում վերականգնել կաթոլիկությունը։ 1595 թ. ընտրվել է պետության տիրակալ։ 1598 թվականին ջախջախել է Շվեդիա ափ դուրս ելած Սիգիզմունդի զորքերը։ 1604 թվականին պաշտոնապես ընտրվել է շվեդական թագավոր։ Ռազմական օգնության պատրվակով ինտերվենցիա է սկսել (1611) Ռուսաստանի դեմ։


== Ծանոթագրություններ ==


== Տես նաև ==
Կառլ III (այլ կիրառումներ)
Կառլ IX (այլ կիրառումներ)